
Η χορωδία της Κοινο_Τοπίας συμμετείχε στο παζάρι 
του συλλόγου Ελληνοουκρανικής φιλίας Palyanytsya 
Η χορωδία της Εταιρείας Κοινωνικής Δράσης και Πολιτισμού Κοινο_Τοπία www.koinotopia.gr την Πέμπτη 22 Δεκεμβρίου συμμετείχε στις εκδηλώσεις που είχαν ενταχθεί στο παζάρι του συλλόγου Ελληνοουκρανικής φιλίας "PALYANYTSYA" που πραγματοποιήθηκε στο επιμελητήριο Αχαΐας 22 και 23 Δεκεμβρίου και στόχο είχε τη συγκέντρωση βοήθειας για τους πρόσφυγες του πολέμου στην Ουκρανία που φτάνουν στη χώρα μας αλλά και στην πόλη μας. 
Το παζάρι πραγματοποιήθηκε με τη στήριξη των: Co2gether, Κοινο_Τοπία, Σύνδεσμος Κοινωνικών Λειτουργών Ελλάδος (ΣΚΛΕ), ΟροΠαίδιο, Μαγικό Παλάτι, ΙΕΚ Δέλτα 360Ο, Κίνηση Υπεράσπισης των δικαιωμάτων προσφύγων και μεταναστών, ΚΔΑΠ Ανθολόγιο, ΠΡΟΤΑΣΗ, Κοινοτικόν.

Ο σύλλογος «Κοινο_Τοπία», που ασχολείται με το περιβάλλον, την ποιότητα ζωής, τα ανθρώπινα δικαιώματα, την κοινωνική αλληλεγγύη και τον πολιτισμό, παρουσίασε παραδοσιακά κάλαντα και μελωδίες που ακούγονται τη γιορτινή αυτή περίοδο. Υπό τη διεύθυνση της υψιφώνου Λίνας Γερονίκου και τη συνοδεία στο πιάνο της Elena Fedko ακούστηκαν Μοραΐτικα Κάλαντα, Κυκλαδίτικα Κάλαντα, Των Χριστουγέννων καμπάνες, Κεφαλλονίτικα κάλαντα, το τραγούδι της βασιλόπιτας, ο αμανές των Χριστουγέννων (ο κουραμπιές) και το Feliz Navidad.
Στη χορωδία συμμετείχαν: Αναστασόπουλος Νίκος, Βελλοπούλου Αναστασία, Βελλοπούλου Φωτεινή, Δημακοπούλου Αλεξάνδρα, Δημητρέλου Ντίνα, Δημητρόπου- λος Βασίλης, Θεοφιλάτου Κέλλυ, Θεοχάρους Αίγλη, Καρακωνσταντή Χριστίνα, Κουτρού μπας Νίκος, Λουπάσκο Κορνέλια, Μαστραντωνάκη Γεωργία, Μαυροπούλου Χριστίνα, Νικολοπούλου Ζέτα, Νικολού Χριστίνα, Ρόδη Ιωάννα, Στεφανοπούλου Σωτηρία, Τζόλα Ειρήνη, Τρίγκα Αγλαΐα, Χασαπόπουλος Γιάννης, Χασαποπούλου Καίτη. 

Η χορωδία της Κοινο_Τοπίας η οποία μπήκε στο ένατο χρόνο λειτουργίας της είναι ένα σύνολο αποτελούμενο από 35 περίπου χορωδούς που έχουν ως στόχο τη συμμετοχή σε πολλαπλά επίπεδα πολιτιστικής και κοινωνικής προσφοράς στην πόλη της Πάτρας αλλά και πέραν αυτής. Για όσους θα ήθελαν να δοκιμάσουν τις φωνητικές τους ικανότητες και να προσθέσουν τη λαλιά τους στον όμορφο κόσμο των ασμάτων δεν έχουν παρά να καλέσουν στο 6973.250426 και να ενημερωθούν για τη συμμετοχή τους στη Χορωδία. 

